kardosdrur/scandi-wiki huggingface dataset:
Brăila

Brăila (, bulgarsk Браила, tyrkisk Ibrail) er ein by i Muntenia, aust i Romania. Han er ein hamneby ved Donau og hovudstad i Brăila fylke. Byen har om lag 155 000 innbyggjarar og er den tiande største byen i landet. Han ligg like i nærleiken av Galați, og det er planar om at dei to byane saman med omliggande kommunar skal danne eit sams storbyområde for nedre Donau.

Historie 

Det vart nemnd ein busetnad ved same stad ved Donau kalla Drinago rundt 1350. I greske dokument vart staden referert til som Proilabum eller Proilava, ei gresk tilpassing av det slaviske namnet Brailov. Opphavet til og tydinga av namnet er ukjend. 

Som ein kaza, vart byen og det omliggande område kontrollert av Det osmanske riket frå 1538–1540 og fram til 1829. Han vart ein del av Valakia igjen via Akkermankonvensjonen). Osmanarane kalla byen Ibrail eller Ibraila. Den moldaviske fyrsten Stefan den store gjekk til åtak, plyndra og sette byen i brann den 2. februar 1470, under eit hemntokt mot den valakiske fyrsten Radu den rettvise, som hadde alliert seg med osmanarane. Byen vart ein kort periode styrt av Mikael den modige, fyrste av Valakia (1595-1596).

På 1800-talet vart hamna ein av dei tre viktigaste hamnene langs Donau i Valakia. Dei to andre var Turnu og Giurgiu. Den mest velståande perioden i historia til byen var mot slutten av 1800-talet og byrjinga av 1900-talet då han var ei viktig hamn for handel inn og ut av Romania.

Etter den rumenske revolusjonen i 1989 gjekk dei økonomiske tilhøva i Brăila nedover.

Busetnader 

Brăila er ein municipiu (større bykommune) med den eine busetnaden:

Kjelder 

 Delar av denne artikkelen bygger på «Brăila» frå , den 18. oktober 2022.

Referansar

Bakgrunnsstoff 
 Brăila Online 
 Interaktivt kart over Brăila 
 Brăila.org 

Byar ved Donau
Brăila fylke
Fylkeshovudstader i Romania
Municipiu i Brăila fylke
Bacău

Bacău () er hovudstaden i Bacău fylke i Romania. Han har om lag 145 000 innbyggjarar og ligg i den historiske regionen Moldavia, ved foten av Karpatane og elva Bistrița. Like etter Bacău munnar elva ut i Siret. Gjennom Ghimeșpasset er Bacău knytt til Transilvania.

Historie 

Byen vart først nemnd i skriftlege kjelder i 1408 under regjeringstida til den moldaviske fyrsten Alexandru cel Bun. Opphavet til namnet er uklårt, men eit mogeleg opphav er at namnet kjem frå ein ungarsk krovert kalla Bakó, som visstnok hadde eit vertshus langs vegen frå Bacău til Roman. Ein annan teori er at namnet har slavisk opphav og viser til det urslaviske ordet byk, som tyder «okse».

Frå rundt 1591 til 1789 var byen sete for biskopen av Bacău, ei stilling som alltid vart halde av ein prest frå Det polsk-litauiske samveldet. Under den første verdskrigen og okkupasjonen av București av Sentralmaktene var Bacău hovudkvarteret for den rumenske hæren.

Busetnader 

Bacău er ein municipiu (større bykommune) med den eine busetnaden:

Storbyområde 
Det blir arbeidd med å etablere eit storbyområde som er tenkt å omfatte Bacău, bykommunen Buhuși (oraș) og dei mindre kommunane (comună) Berești-Bistrița, Buhoci, Faraoani, Filipești, Gioseni, Hemeiuș, Itești, Izvoru Berheciului, Letea Veche, Luizi-Călugăra, Măgura, Mărgineni, Gârleni, [[Odobești i Bacău|Odobești] , Prăjești, Sărata, Săucești, Secuieni, Tamași, Blăgești, Horgești og Traian.

Kjelder 

 Denne artikkelen bygger på «Bacău» frå , den 9. juli 2008.

Referansar

Bakgrunnsstoff 
 Kommunen si heimeside

Bacău fylke
Fylkeshovudstader i Romania
Bacau
Arad i Romania

Arad (; ungarsk: Arad; serbisk: Арад, Arad) er hovudstaden i Arad fylke, vest i Romania, i Transilvania. Han ligg ved elva Mureș og har om lag 145 000 innbyggjarar.

Arad er ein moderne by, eit viktig industrisenter og eit transportknutepunkt. Han er òg eit bispesete med domkyrkje og har to universitet og eit musikkonservatorium.

Byen vart grunnlagd i 1156 og høyrte til Det osmanske riket frå 1552 til 1685. Etter 1685 kom byen inn under Ungarn som måtte gje frå seg byen til Romania i 1918.

Busetnader 

Arad er ein municipiu (større bykommune) med den eine busetnaden:

Bakgrunnsstoff 
 Kommunen si heimeside

Kjelder 

 Denne artikkelen bygger delvis på «Arad» frå , den 9. juli 2008.

Referansar 

Arad fylke
Fylkeshovudstader i Romania
Municipiu i Arad fylke
China Central Television

China Central Television, ofte omtala ved forkortinga CCTV, (kinesisk skrift 中国中央电视台, pinyin Zhōngguó zhōngyāng diànshìtái), er det største fjernsynsselskapet i Kina.

Historie 
CCTV kringkasta for første gong den 2. september 1958 under namnet Beijing dianshitai (Beijingfjernsynet), etter prøvesendingar sidan 1. mai. Namnet vart endra til CCTV den 1. mai 1978. I 2008 opna ein det nye hovudkvarteret i Beijing.

Fram til slutten av 1980-talet hadde CCTV, som mange andre kinesiske fjernsynsstasjonar på den tida, berre sendingar på ein kanal. CCTV sendte då berre om kvelden, og sendingane pleide å slutte rundt midnatt. Om sommaren og vinteren sendte CCTV midt på dagen for studentar som hadde ferie. I 2007 hadde CCTV om lag 15 kanalar, blant anna den engelskspråklege CCTV9 som sender heile døgeret.

Kjelder

Bakgrunnsstoff 

 Offisiell nettstad 
 Offisiell nettstad 

Statlege kringkastingsselskap
Skipingar i 1958
Kinesiske føretak
Târgu Mureș

Târgu Mureș (; ungarsk Marosvásárhely eller (Székely-)Vásárhely; tysk Neumarkt am Mieresch; latinsk Novum Forum Siculorum) er ein by i Mureș fylke i Transilvania i Romania.

Historie 

Byen vart først nemnd i 1332 i eit paveregister under namnet Novum Forum Siculorum.

I 1405 gav kongen av Ungarn, Sigismund Tîrgu Mureș byrettar (då kalla Székelyvásárhely, sjå Székely) rettane til å organisere ein marknad og i 1482 erklærte Matthias Corvinus byen ein kongeleg busetnad. Han vart ein kommune i 1616, og namnet vart endra til Marosvásárhely, som tyder Târgu Mureș på rumensk (târg og vásár tyder marknad på rumensk og ungarsk). Byen vart sete for høgsteretten i fyrstedømet Transilvania i 1754 og fekk ein oppsving både økonomisk og samfunnsmessig. Som ei følgje av dette blei universitetet Petru Maior eit senter for forsking innan grafteori. Ein av dei viktigaste forskarane ved universitetet var Jacob Tepec og kjend som Krim Jacob eller Krim Raude.

Etter den første verdskrigen vart Târgu Mureș og resten av Transilvania ein del av Romania, og han fekk namnet Oșorheiu. I 1910 hadde byen ein ungarsk folkesetnad som utgjorde 89 % av innbyggjarar, men den rumenske folkesetnaden tok gradvis over utover 1900-talet.

Etter den andre verdskrigen utførte kommunistregimet i Romania ein massiv industrialisering og forma byen heilt på ny. Târgu Mureș vart eit økonomisk senter i regionen.

Busetnader 

Târgu Mureș er ein municipiu (større bykommune) med desse busetnadane:

Storbyområde 
Storbyområdet til Târgu Mureș omfattar Târgu Mureș og 13 andre kommunar, med eit samla folketal på 412 076.

Kjelder 

 Denne artikkelen bygger på «Târgu Mureș» frå , den 10. juli 2008.
 http://www.upm.ro/

Referansar

Bakgrunnsstoff 

 Interaktivt kart over Târgu Mureș

Mureș fylke
Fylkeshovudstader i Romania
Municipiu i Mureș fylke
Baia Mare

Baia Mare (, tyder Stor Gruve, latinsk Rivulus Dominarum, ungarsk Nagybánya, tysk Frauenbach og sjeldnare Neustadt) er ein viktig by nord i Romania og administrasjonssete i Maramureș fylke. Han ligg nord i landet ved elva Săsar, i ei gjennomsnittleg høgd 228 meter over havet. Rundt byen ligg Igniş- og Gutâifjella. Byen har eit areal på 233 km² og inneheld busetnadane Blidari, Firiza, Valea Neagră (Svartdalen) og Valea Borcutului.

Ut frå areal er Baia Mare ein av dei største byane i Romania, og er nokre få kvadratkilometer større enn hovudstaden București. Med om lag 140 000 innbyggjarar var han derimot den 17. største byen i landet i 2002. I 2021 var innbyggjartalet gått ned til kring 110 000.

Busetnader 

Baia Mare er ein municipiu (større bykommune) med desse busetnadane:

Storbyområde 
Storbyområdet til Baia Mare omfattar Baia Mare og 16 andre kommunar, med eit samla folketal på 188 911.

Kjende personar frå byen 
 Paula Seling, songar

Kjelder 

 Denne artikkelen bygger på «Baia Mare» frå , den 10. juli 2008.

Referansar

Bakgrunnsstoff 
 Baia Mare på Placeopedia
 Bilete frå Flickr
 Kart over Baia Mare 

Maramureș fylke
Fylkeshovudstader i Romania
Municipiu i Maramureș fylke
Botoșani

Botoșani () er ein by i Romania med om lag 90 000 innbyggjarar. Han er hovudstad i Botoșani fylke nord i Moldavia. I dag er byen mest kjend som fødestaden til fleire kjende rumenarar, som Mihai Eminescu og Nicolae Iorga.

Historie 
Botoșani vart først nemnd i skriftlege kjelder 28. november 1493 då tatarar invaderte og øydela byen. Byen var først ein kjøpstad og låg i eit område som fleire handelsvegar kryssa. På 1500-talet hadde han den største og eldste marknaden i Moldavia. 

Store samfunn med jødiske og armenske handelsmenn var i byen på byrjinga av 1600-talet. 

Mihai Eminescu, ein stor rumensk diktar, var fødd i Botoșani og det same var den kjende rumenske historikaren Nicolae Iorga.

Busetnader 

Botoșani er ein municipiu (større bykommune) med den eine busetnaden:

Storbyområde 
Storbyområdet til Botoșani omfattar Botoșani og åtte andre kommunar, med eit samla folketal på 130 552.

Kjelder 
 Denne artikkelen bygger på «Botoșani» frå , den 10. juli 2008. 
 Deler av denne artikkelen bygger på «Botoșani» frå , den 16. oktober 2022.

Referansar 

Botoșani fylke
Fylkeshovudstader i Romania
 Municipiu i Botoșani fylke
Râmnicu Vâlcea

Râmnicu Vâlcea (; òg skrive Rîmnicu Vîlcea) er ein by i Romania med om lag 110 000 innbyggjarar. Han er hovudstad i Vâlcea fylke i den historiske provinsen Oltenia.

Râmnicu Vâlcea ligg sør i sentrale område av Romaina ved foten av Dei sørlege Karpatane. Han ligg om lag 12 km frå Căpăţâniifjella, 17 km frå Coziafjella og 40 km frå Făgărașfjella og Lotruluifjella. Elva Olt renn gjennom byen.

Kjelder 

 Denne artikkelen bygger på «Râmnicu Vâlcea» frå , den 10. juli 2008. 
 oppgav desse kjeldene:

Ramnicu Valcea
Ramnicu Valcea
Ramnicu Valcea
London Borough of Redbridge

Redbridge er ein bydel i det austlege London. Han blei oppretta i 1965 ved at krinsane Ilford og Wanstead and Woodford i Essex, samt delar av andre krinsar, blei slått saman. Namnet kjem frå ei bru over elva Roding.

Stader i Redbridge 

 Aldborough Hatch
 Aldersbrook
 Barkingside
 Clayhall
 Cranbrook
 Fullwell Cross
 Gants Hill
 Goodmayes
 Hainault
 Ilford
 Loxford
 Newbury Park
 Redbridge
 Seven Kings
 Snaresbrook
 South Woodford
 Wanstead
 Woodford
 Woodford Bridge 
 Woodford Green

Transport 
Central-linja i London Underground går gjennom Redbridge. 
Great Eastern Mainline frå Liverpool Street går gjennom distriktet, med stasjonar ved Ilford, Seven Kings og Goodmayes.

Bakgrunnsstoff 

 London Borough of Redbridge Council website
 Things to do in London Borough of Redbridge 
 Redbridge Roundabout Action Group (RedRag) 

Bydelar i London
Drobeta-Turnu Severin

Drobeta-Turnu Severin (, ungarsk Szörényvár, bulgarsk Северин; serbisk Дробета-Турну Северин) er ein by i Mehedinți fylke i Oltenia i Romania. Han ligg på venstre sida av Donau, like nedanfor Jernporten. Byen har om lag 105 000 innbyggjarar. 

Byen oppstod som ein getisk busetnad, men fungerte seinare i antikken som ein base for dei romerske krigane mot Dakia. Nær byen finst ruinar av Trajanbrua over Donau, som keisar Trajan fekk Apollodoros frå Damaskus til å byggje i år 103. Staden vart øydelagd av hunarane på 400-talet, men gjenoppbygd av keisar Justinianus I (527-565). Namnet på byen kjem frå det latinske namnet Drobetae og av Turnu Severin, det vil seie «Nordtårnet», som viser til tårnet som austromarane bygde på nordsida av Donau. Byen kom i mellomalderen inn under Ungarn, som oppretta eit katolsk sete her. I 1330 kom byen inn under Valakia, som var under osmansk overhøgd frå 1524 til 1829. Valakia vart ein del av Romania i 1861.

Busetnader 

Drobeta-Turnu Severin er ein municipiu (større bykommune) med desse busetnadane:

Kjelder 

 Denne artikkelen bygger på «Drobeta-Turnu Severin» frå , og «Drobeta-Turnu Severin» frå  den 10. juli 2008.

Referansar 

Byar ved Donau
Mehedinți fylke
Fylkeshovudstader i Romania
Municipiu i Mehedinți fylke
Focșani

Focșani (; tysk Fokschan; ungarsk Foksány) er ein by i Romania med om lag 100 000 innbyggjarar. Han er hovudstad i Vrancea fylke og ligg ved elva Milcov.

Byen ligg sør i Moldavia, tett ved den gamle grensa til Valakia. På 1800-talet vart desse to fyrstedøma slått saman til Romania.

I dette området kjem Karpatane nærast til den nedre delen av Donau og dette området vert i militærhistoria kalla «Focșanibrotet»

Kjelder 

 Denne artikkelen bygger på «Focșani» frå , og «Focșani» frå  den 10. juli 2008.

Fotnotar 

Vrancea fylke
Fylkeshovudstader i Romania
Byar i Vrancea fylke
Târgu Jiu

Târgu Jiu (òg skrive Tîrgu Jiu) er ein by i Romania med om lag 75 000 innbyggjarar. Han er hovudstad i Gorj fylke i Oltenia og ligg ved foten av Dei sørlege Karpatane og ved breidda av elva Jiu. Byen vart første gong nemnd i 1406.

I 1960-åra førte kolindustrien til ein rask folkevekst. Andre lokale industriar er trevarer, maskinbygging, tekstilar, glassvarer og produksjon av sement. 

Under den andre verdskrigen låg ein interneringsleir for politiske fangar (særleg frå det rumenske kommunistparitet) nær byen.

Busetnader 

Târgu Jiu er ein municipiu (større bykommune) med desse busetnadane:

Kjelder 

 Denne artikkelen bygger på «Târgu Jiu» frå , den 10. juli 2008.

Referansar

Bakgrunnsstoff

Gorj fylke
Fylkeshovudstader i Romania
Municipiu i Gorj fylke
Târgoviște

Târgoviște (, tysk Tergowisch), òg skrive Tîrgoviște, er ein by i Romania med om lag 80 000 innbyggjarar. Han er hovudstad i Dâmbovița fylke og ligg på høgresida av elva Ialomița.

Historie 
Byen vart først nemnd i 1396 i Reiseskildringar av Johannes Schiltberger og han vart hovudstad i eit voivodskap i Valakia, truleg under regjeringstida til Mircea cel Bătrân. Vlad III Dracula bygde seinare Chindiatårnet, som i dag er eit symbol på byen. 

I 1597 kjempa Mihai Viteazul mot og vann eit avgjerande slag mot Det osmanske riket i Târgoviște.

Etter at Constantin Brâncoveanu flytta hovudstaden til București vart Târgoviște mindre viktig og folketalet minka i takt med dårlegare økonomi. 

Det var i Târgoviște at Nicolae Ceaușescu og kona Elena vart dømde og avretta under den rumenske revolusjonen i desember 1989.

Busetnader 

Târgoviște er ein municipiu (større bykommune) med desse busetnadane:

Kjelder 

 Denne artikkelen bygger på «Târgoviște» frå , den 11. juli 2008.

Referansar

Bakgrunnsstoff 
 Târgoviște.ro

Tidlegare hovudstader
Dâmbovița fylke
Fylkeshovudstader i Romania
Municipiu i Dâmbovița fylke
Reșița

Reșița (tysk Reschitz, ungarsk Resicabánya, serbisk Решица/Rešica, kroatisk Ričica, tsjekkisk Rešice, tyrkisk Reşçe) er ein by i regionen Banat i Romania og hovudsete i Caraș-Severin fylke. Byen ligg vest i landet og har om lag 75 000 innbyggjarar.

Historie 

Byen har røter tilbake til 1400-talet under namnet Rechyoka og Rechycha. Arkeologiske funn i området går derimot tilbake til steinalderen, Dakia og Romarriket. Han vart nemnd i 1673 som Reszinitza i dokument som synte at innbyggjarane betalte skatt til Timișoara. På slutten av 1700-talet vart han eit viktig industrisenter for produksjon av metall. Byen var først busett av rumenarar, men seinare slo òg tyske familiar seg ned her. Byen hadde lenge eit landleg preg og først i 1925 fekk han status som by, og i 1968 vart han ein eigen kommune. 

Etter den rumenske revolusjonen i 1989 vart Reșița mindre viktig og økonomien var i fall, som i resten av Romania. Folketalet minka òg, frå 110 000 i 1989 til 85 000 i dag.

Busetnader 

Reșița er ein municipiu (større bykommune) med desse busetnadane:

Storbyområde 
Det blir arbeidd med å etablere eit storbyområde som er tenkt å omfatte Reșița, bykommunen Bocșa (oraș) og dei åtte mindre kommunane (comună) Ocna de Fier, Dognecea, Goruia, Târnova, Văliug, Brebu Nou, Lupac og Carașova.

Kjelder 
 Denne artikkelen bygger på «Reșița» frå , den 11. juli 2008.

Referansar

Bakgrunnsstoff 

Caraș-Severin fylke
Fylkeshovudstader i Romania
Municipiu i Caraș-Severin fylke
Bistrița

Bistrița (ungarsk Beszterce, tysk Bistritz, tidlegare Nösen, transylvinsk saksisk Nîsner-Bistritz, Nîzn, Bästerts, Bîsterts) er ein by i Transilvania i Romania og fylkeshovudstad i Bistrița-Năsăud fylke. Han ligg ved elva Bistrița og har om lag 75 000 innbyggjarar.

Historie 
Pechenegar slo seg ned i området på 1100-talet etter dei vart angripe av kumanar og dei kalla området Besenyő. Byen vart øydelagd av mongolar under invasjonen deira av Europa. Dette er skildra i eit dokument frå 1241. Bistrița låg langs fleire handelsvegar og vart ein velståande handelsstasjon i mellomalderen. 

Bistrița vart ein fri keisarby i 1330. I 1353 fekk han rettar til å halde ein 15 dagar lang marknad og eit eige segl. I 1465 hadde festningsverka rundt byen 18 forsvarstårn og bastionar som forsvarte dei lokale lauga. Han vart òg forsvart av ei Kirchenburg, ei festningskyrkje. 

Han vart ein del av Romania etter 1919, men kom tilbake til Ungarn ein kort periode under den andre verdskrigen.

Busetnader 

Bistrița er ein municipiu (større bykommune) med busetnadane:

Kjelder 
 Denne artikkelen bygger på «Bistrița» frå , den 11. juli 2008. 
 Deler av denne artikkelen bygger på «Bistrița» frå , den 13. oktober 2022.

Referansar 

Bistrita
Bistrita
Bistrita
Slatina i Romania

Slatina er ein by i Romania med om lag 80 000 innbyggjarar. Han er hovudstad i Olt og ligg ved elva Olt.

Historie 
Byen Slatina vart første gong nemnd 20. januar 1368 i eit offisielt dokument frå Vladislav I Vlaicu, fyrste av Valakia. Dokumentet sa at kjøpmenn frå den transilvanske byen Braşov ikkje skulle betale toll når dei reiste gjennom Slatina. Ordet Slatina har slavisk opphav og kjem frå Slam-tina, som tyder «salt land» eller «salt vatn».

Kjelder 

 Denne artikkelen bygger på «Slatina, Romania» frå , den 11. juli 2008.

Fotnotar 

Olt fylke
Fylkeshovudstader i Romania
Byar i Olt fylke
Călărași

Sjå òg Călărași i Dolj.

Călărași () er ein by i Romania og  hovudsete i Călărași fylke. Han har om lag 65 000 innbyggjarar og ligg søraust i landet ved breidda til elva Borcea, ei sideelv til Donau. Byen ligg i regionen Valakia, om lag 12 km frå grensa til Bulgaria og 125 km frå București.

Byen er eit industrisenter for tømmer og papir, mat- og glasproduksjon, tekstilar, medisinsk utstyr og tungindustri.

Historie 
Călărași vart grunnlagd av fyrstane av Valakia som ein stasjon langs vegen til Istanbul. Denne vegen vart operert av ryttarar (călărași). Han utvikla seg til ein liten by og i 1834 vart han fylkeshovudstad.

Busetnader 

Călărași er ein municipiu (større bykommune) med den eine busetnaden:

Kjelder 
 Denne artikkelen bygger på «Călărași» frå , den 11. juli 2008.

Referansar

Bakgrunnsstoff 

Călărași fylke
Fylkeshovudstader i Romania
Municipiu i Călărași fylke
Hunedoara

Hunedoara (tysk Eisenmarkt, ungarsk Vajdahunyad) er ein by i Romania i Hunedoara fylke i Transilvania. Han ligg i Cernadalen nær Poiana Ruscă-fjella i Karpatane. Byen har om lag 50 000 innbyggjarar.

I Hunedoara ligg det gotiske Hunyadslottet, som er knytt til Corvin-familien. Slottet var opphavleg ein liten kongeleg residens som vart gjeve til Vajk (rumensk Voicu) av Sigismund av Det tysk-romerske riket i 1409. Sonen til Vajk, Johannes de Hunyad, bygde ut slottet til ein gotisk residens i 1446.

I tillegg til den rumenske folkesetnaden er det òg ein del etniske ungarar og tyskarar i Hunedoara.

Byen hadde tidlegare det nest største stålverket i Romania, men dette er no nedlagt.

Busetnader 

Hunedoara er ein municipiu (større bykommune) med desse busetnadane:

Storbyområde 
Det blir arbeidd med å etablere eit storbyområde som er tenkt å omfatte Hunedoara, fylkeshovudstaden Deva, bykommunane Simeria og Călan (oraș) og dei tre mindre kommunane (comună) Băcia, Cârjiți, Pestișu Mic.

Kjelder 

 Denne artikkelen bygger på «Hunedoara» frå , den 11. juli 2008.

Referansar 

Municipiu i Hunedoara fylke
Vaslui

Vaslui er ein by i Romania med om lag 70 000 innbyggjarar. Han er fylkeshovudstad i Vaslui fylke. Byen ligg i den historiske regionen Moldavia.

I 1475 sigra den moldaviske fyrsten Stefan den Store over Det osmanske riket i slaget ved Vaslui.

Gheorghe Mironescu, statsminister i Romania i 1930-åra, vart fødd i Vaslui.

Kjelder 

 Denne artikkelen bygger på «Vaslui» frå , og «Vaslui» frå  den 11. juli 2008.

Fotnotar 

Vaslui fylke
Fylkeshovudstader i Romania
Byar i Vaslui fylke
Giurgiu

Giurgiu er ein by i Romania og fylkeshovudstad i Giurgiu fylke. Han ligg i ein region som ein gong vart kalla Vlașca. Han ligg midt på ei mudderflate på venstresida av Donau tvers ovanfor byen Ruse i Bulgaria. Det ligg tre små øyar i elva utanfor byen og den største av desse vernar om ei hamn. Nord for byen ligg eit rikt kornområde som vert kryssa av ei jernbanelinje til București, den første linja som opna i Romania (1869). Giurgiu eksporterer tømmer, korn, salt og petroleum. 

Vennskapsbrua Giurgiu-Ruse ligg i nærleiken av byen og er den einaste som kryssar Donau mellom Bulgaria og Romania.

Busetnader 

Giurgiu er ein municipiu (større bykommune) med den eine busetnaden:

Kjelder 

 Denne artikkelen bygger på «Giurgiu» frå , den 11. juli 2008.

Referansar

Bakgrunnsstoff 

Byar ved Donau
Giurgiu fylke
Fylkeshovudstader i Romania
Municipiu i Giurgiu fylke
Deva i Romania

Deva (tysk Diemrich, ungarsk Déva) er ein by i Transilvania, på venstresida av elva Mureș i Romania. Han er fylkeshovudstad i Hunedoara fylke og har om lag 55 000 innbyggjarar.

Historie 
I antikken låg det ein dakisk festning her kalla Decidava. Dei første skriftlege kjeldene om byen er frå 1269. Under voivodee Johan Hunyadi vart Deva eit viktig militært og administrativt senter. Han vart delvis øydelagd av osmanarane i 1550 og vart så bygd opp att med forsterka festningsverk. I 1621 omforma og utbygde fyrst Gabriel Bethlen Magna Curia-palasset i renessansestil.

Busetnader 

Deva er ein municipiu (større bykommune) med desse busetnadane:

Storbyområde 
Det blir arbeidd med å etablere eit storbyområde som er tenkt å omfatte Deva, bykommunane Hunedoara (municipiu), Simeria og Călan (oraș) og dei tre mindre kommunane (comună) Băcia, Cârjiți, Pestișu Mic.

Kjelder 

 Denne artikkelen bygger på «Deva i Romania» frå , den 11. juli 2008.

Referansar 

Hunedoara fylke
Fylkeshovudstader i Romania
Municipiu i Hunedoara fylke
Sfântu Gheorghe

Sfântu Gheorghe (tyder «St. Georg» på norsk, ungarsk Sepsiszentgyörgy, tysk Sankt Georgen, jiddisk סנט דשזארדזש) er ein by sentralt i Transilvania i Romania. Han er fylkeshovudstad i Covasna fylke og har oppunder 60 000 innbyggjarar. Han ligg ved elva Olt i ein dal mellom Baraoltfjella og Bodocfjella.

Busetnader 

Sfântu Gheorghe er ein municipiu (større bykommune) med desse busetnadane:

Kjelder 

 Delar av denne artikkelen bygger på «Sfântu Gheorghe» frå , den 11. juli 2008.

Referansar 

Covasna fylke
Fylkeshovudstader i Romania
Municipiu i Covasna fylke
Slobozia

Slobozia er ein by i Romania med om lag 40 000 innbyggjarar. Han er fylkeshovudstad i Ialomița fylke.

Busetnader 

Slobozia er ein municipiu (større bykommune) med desse busetnadane:

Kjelder 

 Denne artikkelen bygger på «Slobozia» frå , den 11. juli 2008.

Referansar =

Ialomița fylke
Fylkeshovudstader i Romania
Municipiu i Ialomița fylke
Alexandria i Romania

Alexandria er ein by i Romania med om lag 50 000 innbyggjarar. Han er fylkeshovudstad i Teleorman fylke og ligg sør for București nær grensa til Bulgaria. Elva Vedea renn gjennom byen.

Alexandria er kalla opp etter grunnleggaren Alexandru II Ghica, som var fyrste av Romania frå 1834 til 1842.

Kjelder 

 Denne artikkelen bygger på «Alexandria, Romania» frå , den 11. juli 2008.

Fotnotar 

Teleorman fylke
Fylkeshovudstader i Romania
Byar i Teleorman fylke
Miercurea Ciuc

Miercurea Ciuc (ungarsk Csíkszereda, tysk Szeklerburg) er ein by i Romania med om lag 35 000 innbyggjarar. Han er fylkeshovudstad i Harghita fylke i den historiske regionen Transilvania. Namnet tyder «Borga til Székely» på både ungarsk og tysk.

Busetnader 

Miercurea Ciuc er ein municipiu (større bykommune) med desse busetnadane:

Kjelder 

 Denne artikkelen bygger på «Miercurea Ciuc» frå , den 11. juli 2008.

Referansar 

Harghita fylke
Fylkeshovudstader i Romania
Municipiu i Harghita fylke